पाक ने किया अत्याधुनिक मिसाइल का परीक्षण  
इस मिसाइल की क्षमता 180 किमी तक की दूरी तक वार करने की है। एक आधिकारिक वक्तव्य में कहा गया है कि परीक्षण सफल रहा।
पाकिस्तान ने कम दूरी की जमीन से जमीन पर वार करने वाली परमाणु सामग्री ले जाने में सक्षम हत्फ-दो या अब्दाली बैलिस्टिक मिसाइल का परीक्षण किया।  इस मिसाइल की क्षमता 180 किमी तक की दूरी तक वार करने की है। एक आधिकारिक वक्तव्य में कहा गया है कि परीक्षण सफल रहा।  इसमें कहा गया है कि यह मिसाइल परमाणु और परंपरागत, दोनों प्रकार की युद्ध सामग्री ले जा सकती है।  यह परीक्षण किसी अज्ञात स्थान पर किया गया। परीक्षण के दौरान, ज्वाइंट चीफ्स ऑफ स्टॉफ कमेटी के अध्यक्ष जनरल शमीम हैदर वायन भी वहां मौजूद थे।  राष्ट्रपति आसिफ अली जरदारी और प्रधानमंत्री यूसुफ रजा गिलानी ने परीक्षण सफल होने के बाद रक्षा वैज्ञानिकों और अभियंताओं को बधाई दी।